དམངས་ཁྲོད་རྩོམ་རིག་གི་རིགས་སམ་རྣམ་གྲངས་ལ་ཞིབ་འཇུག་བྱེད་པར་ཡང་རང་རང་གི་ལྟོས་བཅས་ཀྱིས་རང་ཚུགས་ཡིན་པའི་ཐབས་ལམ་དང་གྲུབ་མཐའ་རེ་ཡོད།ཁྲིན་ཅན་ཞན་གྱིབྱེས་སྐྱོད་དུ་ཕྱིན་ནས་དམངས་ཁྲོད་དུ་ལོགཞེས་པར་།ལྷ་སྒྲུང་རིག་པའི་ཤེས་བྱའི་མ་ལག་ལ་ཞིབ་བརྗོད་བྱས་ཡོད་དེའཇིག་རྟེན་སྟེང་ལྷ་སྒྲུང་ཞིབ་འཇུག་དང་འབྲེལ་ཡོད་ཀྱི་གཞུང་ལུགས་མ་ལག་སྣ་ཚོགས་བྱུང་བའི་ནང་དུ་གཞུང་ལུགས་ཀྱི་མིང་བརྡ་དང་ཁྱབ་ཁོངས་མི་འདྲ་བ་མང་པོ་བྱུང་ཡོད།དཔེར་ན།ལོ་རྒྱུས་ས་ཁམས་རིག་པ་བའི་ཞིབ་འཇུག་བྱ་ཡུལ་དུ་གྱུར་བའི་མ་གཞི་དང་རིགས་སམ་རྣམ་གྲངས།ཁུལ་དབྱིབས།ས་ཁུལ་གཟུགས་འགྱུར།མ་ཡིག་མི་འདྲ་བ།དཔེ་གཞི།ངག་ཐོག་གཞུང་ལུགས་ཀྱི་འབྲི་སྲོལ།ཡུལ་ཁམས།གཏམ་རྒྱུད་ཀྱི་རིགས་སམ་རྣམ་གྲངས།རིག་གནས་མིའི་རིགས་རིག་པ་བའི་ཞིབ་འཇུག་བྱ་ཡུལ་དུ་གྱུར་བའི་མཛད་སྒོ།འགྲེམ་སྤེལ།དངོས་ཀུན་བླ་ཡོད།རིག་གནས་ཤུལ་བཞགསྤྱི་ཚོགས་རིག་པ་བའི་ཞིབ་འཇུག་བྱ་ཡུལ་དུ་གྱུར་པའི་ཐུན་མོང་གི་འདུ་ཤེས་དང་ཐུན་མོང་གི་སྣང་འཆར།འབྲེལ་བ།ཕན་ནུས་སོགས་དང་།སེམས་ཁམས་དབྱེ་ཞིབ་རིག་པའི་ཞིབ་འཇུག་བྱ་ཡུལ་དུ་གྱུར་བའི་རང་ཞེན།གཞན་གཅེས།དུང་བ་ཟབ་མོ།ཐུན་མོང་གི་འདུ་ཤེས་མེད་པ།དཔེ་གཞི་སོགས་དང་།སྒྲིག་གཞི་རིང་ལུགས་ཀྱི་ཞིབ་འཇུག་བྱ་ཡུལ་དུ་གྱུར་པའི་སྒྲིག་གཞི་དང་བརྗེ་སྤོར་བཅས་དང་།ད་དུང་རྩོམ་རིག་སྒྱུ་རྩལ་རིག་པའི་ཞིབ་འཇུག་བྱ་ཡུལ་དུ་གྱུར་པའི་ཡིག་དེབ་དང་བརྗོད་སྙིང་།བསམ་ཡུལ།སྐད་ཆའི་གནས་སྐབས།མཚོན་བྱ་སོགས་དང་།སྐད་བརྡ་རིག་པའི་ཞིབ་འཇུག་བྱ་ཡུལ་དུ་གྱུར་པའི་བྱེ་བྲག་གི་སྐད་ཆ་དང་མིང་།གདགས་གཞིཕྱི་རོལ་ཡུལ་གྱི་ཆོསསོགས་ལྟ་བུ།ང་ཚོས་རིག་གཞུང་གི་ཁྱབ་ཁོངས་སོ་སོ་དང་གྲུབ་མཐའ་དག་གིས་གསར་སྐྲུན་བྱས་པའི་ཁྱབ་ཁོངས་སྣ་ཚོགས་ལ་འཐུས་ཚང་ཞིབ་ཚགས་སྒོསགནའ་བོའི་ཤེས་བྱ་རྟོག་ཞིབབྱེད་དགོས་པ་དང་།དེ་ལས་ཉེ་ལམ་ལྷ་སྒྲུང་གི་ངོ་བོ་དང་ཆེས་ཉེ་བ་དག་ལེགས་སྒྲིག་བྱས་ན།ད་གཟོད་ཕྱོགས་ཡོང་ནས་རིག་གཞུང་ལས་རིགས་སུ་སྔར་ནས་ཡོད་པའི་བསམ་བློ་རྒྱུན་འཛིན་བྱེད་ཐུབ་ལ།ཀྲུང་གོའི་ལྷ་སྒྲུང་རིག་པའི་རིག་གཞུང་ཚན་ཁག་གི་མ་ལག་ཀྱང་འཛུགས་ཐུབ།